# Copa Príncep d'Astúries de futbol

La Copa Príncep d'Astúries fou un antic torneig de futbol que es disputava entre combinats o seleccions "regionals". Aquest torneig es va desenvolupar entre 1915-1925. La competició consistia en un partit d'anada i un de tornada, havent-hi partit de desempat si calia. L'edició de 1926, fou l'última edició del campionat amb victòria de la selecció que més vegades havia aconseguit el títol: Catalunya, amb quatre títols.

## Història

La competició fou iniciativa de la Reial Federació Espanyola de Futbol que demanà al rei Alfons XIII la concessió de una copa de plata en honor de l'aleshores príncep d'Astúries Alfons de Borbó i de Battenberg.
Les primeres edicions (1914 a 1918) les competicions es disputaren a Madrid i la inscripció de les federacions regionals era voluntària. Finalitzada la quarta edició, la competició es deixà de disputar per manca d'interès i el trofeu fou atorgat en propietat a la federació Centre per haver guanyat en dues edicions.
El juliol de 1922 s'acordà instaurar un nou trofeu amb el nom Campeonato Interregional, que es disputaria amb seus variables i amb la participació obligatòria de totes les federacions regionals associades a la nacional. La manca d'interès i els elevats costos econòmics pels desplaçament provocaren novament la desaparició de la competició, disputant-se el 1926 un torneig final amb l'objectiu d'atorgar en propietat el segon trofeu en disputa. La campiona fou la selecció de Catalunya.

## Historial

| AnyGuanyadorFinalistaResultat 1915 Nord Catalunya1 - 0 (lligueta) 1916 Catalunya Centre6 - 3 / 2 - 2 1917 Centre Catalunya2 - 0 1918 Centre Cantàbric3 - 2 / 3 - 1 1923 Astúries Galícia3 - 1 1924 Catalunya Centre4 - 4 / 3 - 2 1926 Catalunya Astúries2 - 0 / 4 - 3 | SeleccióGuanyadorFinalistaEdicionsNotes Catalunya321916, 1924, 1926Un trofeu en propietat Centre221917, 1918Un trofeu en propietat Astúries121923Inclou Cantàbric Nord1-1915 Galícia-1- |

## Edicions
### 1915

Hi participaren les seleccions del Nord (País Basc i Cantàbria), Catalunya i Centre (Àvila, Ciudad Real, Cuenca, Guadalajara, Madrid, Segovia i Toledo). Tots els partits es disputaren al Camp d'O'Donnell de Madrid. Es disputà en format lligueta i la campiona fou la selecció Nord, després d'un empat i una victòria.
* Campió Selecció de futbol Nord 1r títol
Alineacions de Catalunya:
* vs Centre: Bru, Reguera, Matifoll, Torralba, A. Massana, Monistrol, Mallorquí, Baró, Martínez, Alcántara i Peris
* vs Nord: Bru, Casellas, S. Massana, Torralba, A. Massana, Monistrol, Mallorquí, Baró, Armet-Kinké, Alcántara i Peris

### 1916

La següent edició del campionat havia de ser disputada per les mateixes seleccions que en la primera edició. No obstant això, la selecció del Nord finalment no es va presentar a la competició per no haver pogut reunir a tots els seus integrants per les diferències que succeïen dins de la seva pròpia federació. Així les seleccions de Centre i Catalunya es disputaren el trofeu, essent vencedora la segona.
* Campió Selecció de futbol de Catalunya 1r títol
Alineacions de Catalunya:
* 1r partit: Gibert, Armet-Pacan, Sampere, Salvó, Matifoll, Prat, Armet-Kinké, Monistrol, Cabedo, López i Raich
* 2n partit: Gibert, Casellas, Sampere, Salvó, Matifoll, Prat, Armet-Pacan, Monistrol, Cabedo, López i Armet-Kinké

### 1917

A la tercera edició del torneig hi prengué part la selecció cantàbrica (formada per les províncies d'Oviedo i Santander). Novament hi fou absent la selecció del País Basc (Nord). Les altres dues seleccions participants foren Centre i Catalunya. Es tornà a disputar en format de lligueta, però calgué un desempat final entre castellans i catalans. que guanyà la selecció Centre.
Va ser necessari un partit de desempat final per decidir el campió. Amb 2-0 favorable als castellans, se li va anul·lar un gol a Catalunya per haver-se anotat de manera directa d'un servei de córner i després de les protestes fou expulsat un jugador català. La selecció catalana va abandonar el partit en senyal de protesta al minut 75.
* Campió Selecció de futbol Centre 1r títol
Alineacions de Catalunya:
* Els 3 partits van tenir el mateix onze: Aramburo, Bau, Armet-Pacan, Salvó, Sancho, Urgell, Cella I, Gumbau, Alcover, Monistrol i Plaza

### 1918

La quarta edició de la competició deixà clar que aquesta estava estancada. Els clubs de futbol van demanar a la Federació el gener de 1918 que suspengués la competició. A més, la competició es va fer coincidir amb la celebració de la Copa del Rei de futbol per la qual cosa el millors jugadors no hi van poder prendre part. Finalment només hi participaren les seleccions Centre i Cantàbrica, i la competició es disputà en una final directa a doble partit. La victòria fou per la regió Centre, que a més, s'adjudicà el trofeu en propietat.
* Campió Selecció de futbol Centre 2n títol

### 1922-23

Després de l'èxit assolit per la selecció d'Espanya als Jocs Olímpics d'Anvers, i de cara a la preparació de la selecció espanyola per als Jocs de París de 1924, l'Assemblea Nacional va acordar en la reunió del 20 de juliol de 1922, restablir la competició com a base per a la composició de l'equip.
En aquesta edició hi van prendre part les vuit Federacions afiliades a la Federació Estatal: Galícia, Astúries, Biscaia, Guipúscoa, Catalunya, Llevant, Centre i Sud.

#### Final

* Campió Selecció de futbol d'Astúries 1r títol
Alineacions de Catalunya:
* vs Guipúscoa: Estruch, Canals, Montesinos, Torralba, Pelaó, Samitier, Pellicer, Piera, C. Gràcia, Martí i Sagi-Barba
* vs Astúries: Zamora, Planas, Surroca, Torralba, Sancho, Samitier, Tena II, V. Martínez, C. Gràcia, Carulla i Oliveras
Alineació de Llevant:
* vs Sud: Alanga, Civera, Piñol, Marín, Hipólito, Estevan, Rino, Cubells, Montes, E. Martínez i Bayo

### 1923-24

La temporada següent es va disputar una nova edició d'aquesta competició, que no va aconseguir l'èxit de l'anterior, que a més, complerta la missió de servir de base per formar l'equip olímpic i després del fracàs espanyol a París, va suposar la supressió definitiva de la competició segons acord adoptat per l'Assemblea Nacional de l'26 de juny de 1924. Els participants i el format van ser els mateixos que la temporada anterior.

#### Final

* Campió Selecció de futbol de Catalunya 2n títol
Alineacions de Catalunya:
* vs Guipúscoa: Zamora, Cabedo, Garrobé, Roca, Sancho, Carulla, Pellicer, Martí, Cros, Olivella i Sagi-Barba
* vs Biscaia: Zamora, Planas, Garrobé, Trabal, Sancho, Carulla, Pellicer, Martí, Samitier, Tena II i Sagi-Barba
* vs Centre: Zamora, Planas, Surroca, Caicedo, Sancho, Sanahuja, Piera, Martí, Feliu, Samitier i Sagi-Barba
* vs Centre (repetició): Zamora, Massagué, Montané, Sancho, Caicedo, Carulla, Piera, Samitier, Martí, Peidró i Sagi-Barba
Alineació de Llevant:
* vs Sud: Alanga, Torregrosa, Ventura, Puig, Molina, Estevan, Rino, Cubells, Montes, Albaladejo i Bayo

### 1926

Finalitzat el torneig, l'any 1926 encara es disputà una darrera edició entre els dos campions anteriors del torneig Inter-regional: Astúries i Catalunya. La selecció catalana es proclamà campiona, emportant-se el títol en propietat.
* Campió Selecció de futbol de Catalunya 3r títol
Alineacions de Catalunya:
* anada: Pedret, Serra, Montané, Tena I, Pelaó, Mauricio, Piera, Samitier, Sastre, Broto i Sagi-Barba
* tornada: Pedret, Serra, Massagué, Soligó, Pelaó, Tena I, Pellicer, Broto, Forgas, Alcántara i Sagi-Barba

## Referències

* 1 2 3 4 5 6 7 «La Copa Príncipe de Asturias». Cuadernos de fútbol - CIHEFE. Arxivat de l'original el 2019-04-14. [Consulta: 12 gener 2014].
* ↑ «Integrantes de la selección centro». Diari ABC, 31-01-1915. [Consulta: 9 gener 2014].
* ↑ «Copa del Príncipe de Asturias». Diari El Mundo Deportivo, 17-05-1915. [Consulta: 8 gener 2014].
* ↑ Heraldo Deportivo. «Copa del Príncipe de Asturias», 08-02-1915. [Consulta: 10 juliol 2014].
* ↑ «Copa Príncipe de Asturias 1916». Diari ABC. [Consulta: 9 gener 2014].
* ↑ «Incomparecencia de la selección del Norte». Diari ABC. [Consulta: 9 gener 2014].
* ↑ «Vencedor Copa Príncipe de Asturias 1916». Diari ABC. [Consulta: 9 gener 2014].
* ↑ «Final III Copa Príncipe de Asturias». Diari ABC. [Consulta: 12 gener 2014].
* ↑ COPA PRÍNCEP D'ASTÚRIES (INTERREGIONAL) Federació Catalana de Futbol
* ↑ «Desaparición de la Copa Príncipe de Asturias». Diari ABC. [Consulta: 13 gener 2014].
* ↑ «Centro ganó la Copa Príncipe de Asturias 1918». Diari El Mundo. [Consulta: 13 gener 2014].
* ↑ «Segundo partido Copa Príncipe de Asturias 1918». Diari El Mundo Deportivo. [Consulta: 13 gener 2014].

## Enllaços externs

* Futcat.org - Copa Príncep d'Astúries (Interregional)
* Hemeroteca El Mundo Deportivo